Ho fumanwe tlaleho ya kgale pela motse wa Ashdode wa boholoholo, e ngotsweng hoo e ka bang dilemo tse 700 pele Jesu a tswalwa. Tlaleho eo e ngotswe ke motho ya hirilweng, ya neng a na le nyewe kgahlanong le mohiri wa hae mme a kopa thuso ho mmusi kapa moahlodi. Ho bonahala eka motho eo o ne a sebetsa masimong mme ho ka etsahala hore o ne a hlolehile ho fana ka lenane la dijothollo le neng le batlwa ke mohiri wa hae. Tokomaneng eo, motho eo o ngotse tjena: “Ha nna, mohlanka wa hao, ke qeta ho bokella dijothollo tse kotutsweng matsatsing a mmalwa a fetileng, Hoshayahu mora wa Shobaye o ile a tla mme a nkamoha seaparo sa ka. . . . Metswalle ya ka e neng e sebetsa le nna letsatsing leo le tjhesang e ka paka . . . hore seo ke se buang ke nnete. Ha ke na molato. . . . Ke kopa hore wena mmusi o qenehele mohlanka wa hao mme o mo thuse hore a boele a fumane seaparo sa hae! Ha o a lokela ho kgutsa le ho tlohela mohlanka wa hao a se na seaparo sa hae.”